5. ทรัพย์สินที่ใช้ในการประกอบธุรกิจ

1.  ทรัพย์สินที่มีตัวตนที่ใช้ในการประกอบธุรกิจ

ทรัพย์สินถาวรหลักที่ใช้ในการประกอบธุรกิจที่เป็นกรรมสิทธิ์ของซีพีเอฟและบริษัทย่อย
ซึ่งรวมถึงทรัพย์สินภายใต้สัญญาเช่าทางการเงิน ณ วันที่ 31 ธันวาคม 2548 และ 2549 มีดังนี้

  หน่วย : ล้านบาท

  ----------------------------------------- ---------------- ----------------
  ประเภททรัพย์สิน                              มูลค่าตามบัญชี ณ วันที่ 
                                            31 ธันวาคม        

                                            ปี 2548           ปี 2549

  ที่ดิน                                       10,450           10,976

  อาคาร ส่วนปรับปรุงอาคาร และระบบสาธารณูปโภค    11,532           13,921

  เครื่องจักรและอุปกรณ์                          10,531           12,668

  เครื่องตกแต่งและอื่นๆ                          914              1,074

  ทรัพย์สินระหว่างก่อสร้างและเครื่องจักรระหว่างติดตั้ง   3,937            3,151

  รวม                                       37,364           41,790
  ----------------------------------------- ---------------- ----------------

บริษัทมีภาระผูกพันต้องโอนทรัพย์สิน ซึ่งมีราคาตามบัญชี ณ วันที่ 31 ธันวาคม 2549 มูลค่าประมาณ
21 ล้านบาท ให้แก่มหาวิทยาลัยแม่โจ้
เมื่อสัญญาว่าด้วยความร่วมมือทางวิชาการที่บริษัททำกับมหาวิทยาลัยดังกล่าวสิ้นสุดลงในวันที่ 31
ธันวาคม 2550 และ 2552 ภายใต้สัญญานี้
มหาวิทยาลัยได้อนุญาตให้บริษัทใช้ที่ดินและสิ่งปลูกสร้างในการสร้างบ่อเลี้ยงกุ้งและใช้เป็นศูนย์วิจัยและฝึกอบรมแก่อาจารย์และนักวิชาการ
โดยบริษัทมีภาระผูกพันที่จะโอนกรรมสิทธิ์ในสินทรัพย์ทั้งหมดของโครงการให้แก่มหาวิทยาลัยเมื่ออายุสัญญาสิ้นสุดลง

นอกจากทรัพย์สินที่เป็นกรรมสิทธิ์ของบริษัทข้างต้น บริษัทยังได้เช่าพื้นที่อาคารสำนักงานและอื่นๆ รวม
30,296 ตารางเมตร โดยทำสัญญาเช่าและสัญญาจ้างบริการแยกเป็นแต่ละบริษัทผู้เช่า
ซึ่งสัญญาแต่ละฉบับมีอายุสัญญา 1 - 20 ปี สิ้นสุดในปี 2565
เมื่อครบกำหนดสัญญาเช่าและจ้างบริการแล้ว
หากบริษัทประสงค์จะต่ออายุสัญญาก็ต้องมีหนังสือแจ้งแก่ผู้ให้เช่าล่วงหน้าทราบล่วงหน้าไม่น้อยกว่า 4
เดือน นอกจากนี้ บริษัทยังได้เช่าที่ดินและสิ่งปลูกสร้างเพื่อใช้ทำฟาร์มเลี้ยงสัตว์และฟาร์มเพาะเลี้ยง
สัตว์น้ำจากผู้ให้เช่าต่างๆ รวม 203 แห่ง ซึ่งสัญญาเช่ามีอายุตั้งแต่ 1 ถึง 20 ปี
โดยมีค่าเช่ารวมปีละประมาณ 199 ล้านบาท ทั้งนี้ เมื่อครบกำหนดสัญญาเช่าแล้ว
บริษัทสามารถต่ออายุสัญญากับผู้ให้เช่าได้ภายใต้เงื่อนไขของแต่ละสัญญา

2.  สิทธิบัตร สัมปทาน ลิขสิทธิ์ และเครื่องหมายการค้า

บริษัทได้รับสิทธิการใช้เครื่องหมายการค้าจากบริษัท เครือเจริญโภคภัณฑ์ จำกัด
สำหรับอาหารสัตว์ที่ผลิตขึ้น
ภายใต้สัญญาจ้างบริการทางเทคนิควิชาการอาหารสัตว์ ซึ่งสัญญาดังกล่าวมีระยะเวลาสิ้นสุดในปี
2550 ทั้งนี้ บริษัท เครือเจริญโภคภัณฑ์ จำกัด
ได้แสดงเจตนาที่จะต่ออายุสัญญาดังกล่าวตราบเท่าที่บริษัท เครือเจริญโภคภัณฑ์ จำกัด
ถือหุ้นในบริษัทไม่ต่ำกว่าร้อยละ 10 ของจำนวนหุ้นที่จำหน่ายแล้วทั้งหมด
โดยหากจะมีการเปลี่ยนแปลงอัตราค่าบริการ และ/หรือจำนวนค่าบริการรายเดือนขั้นต่ำใหม่ บริษัท
เครือเจริญโภคภัณฑ์ จำกัด และบริษัทจะร่วมกันพิจารณาภายใต้เจตนาอันสุจริต นอกจากนี้
บริษัทย่อยในต่างประเทศแห่งหนึ่งได้เข้าทำสัญญารับความช่วยเหลือทางเทคนิควิชาการด้านการผลิตอาหารสัตว์กับบริษัท
เครือเจริญโภคภัณฑ์ จำกัด ซึ่งสัญญาดังกล่าวมีระยะเวลาสิ้นสุดในปี 2559

บริษัทย่อยแห่งหนึ่งได้รับสิทธิการใช้เครื่องหมายการค้าจากบริษัท สตาร์มาร์เก็ตติ้ง จำกัด
สำหรับสินค้าที่ผลิตขึ้นโดยใช้เครื่องหมายการค้า/เครื่องหมายบริการ
ภายใต้สัญญาอนุญาตให้ใช้เครื่องหมายการค้า/เครื่องหมายบริการ
ซึ่งสัญญาดังกล่าวมีระยะเวลาสิ้นสุดในปี 2550 นอกจากนี้ บริษัทได้ทำสัญญากับบริษัท
เครือเจริญโภคภัณฑ์ จำกัด เพื่อให้ได้มาซึ่งสิทธิการใช้เครื่องหมายการค้า
ภายใต้สัญญาอนุญาตให้ใช้เครื่องหมายการค้า ซึ่งสัญญาดังกล่าวมีระยะเวลาสิ้นสุดในปี 2551

[]

3.  นโยบายการลงทุนและการบริหารงาน

ภายหลังการปรับโครงสร้างการดำเนินธุรกิจ
ซีพีเอฟได้กำหนดนโยบายการลงทุนที่ชัดเจนว่าจะลงทุนเฉพาะในธุรกิจหลักหรือธุรกิจที่เกี่ยวเนื่องกับธุรกิจหลักของซีพีเอฟเท่านั้น
ณ วันที่ 31 ธันวาคม 2549 ซีพีเอฟมีเงินลงทุนในบริษัทย่อย บริษัทร่วม และบริษัทที่เกี่ยวข้องรวม
32,762 ล้านบาท คิดเป็นสัดส่วนร้อยละ 47 ของสินทรัพย์รวมของซีพีเอฟ
โดยซีพีเอฟมีนโยบายที่จะแต่งตั้งตัวแทนเข้าไปดำรงตำแหน่งเป็นกรรมการที่มีอำนาจควบคุมในบริษัทย่อย
เพื่อควบคุมดูแลการบริหารงานของบริษัทย่อยให้เป็นไปตามนโยบายของบริษัทอย่างมีประสิทธิภาพและประสิทธิผล
ทั้งนี้ บริษัทสามารถติดตามผลการดำเนินงานของบริษัทต่างๆ
ในกลุ่มได้จากการประชุมร่วมกันที่จัดขึ้นเป็นประจำทุกเดือน
เพื่อพิจารณาถึงผลการดำเนินงานและร่วมกันวางแผนงานและเป้าหมายในเดือนต่อๆ ไป

ในการพิจารณาเข้าร่วมลงทุนในแต่ละครั้ง ซีพีเอฟอาจจะเข้าลงทุนเอง
หรือให้บริษัทย่อยที่ดำเนินธุรกิจที่เกี่ยวเนื่องกันเป็น
ผู้ลงทุน ทั้งนี้ หากเป็นการลงทุนในบริษัทย่อย ซีพีเอฟมีนโยบายที่จะลงทุนในสัดส่วนร้อยละ 100
เว้นแต่จะเป็นการลงทุนร่วมกันกับพันธมิตรทางธุรกิจ